
REPUBLIKA HRVATSKA
VUKOVARSKO-SRIJEMSKA ZUPANIJA

h OPCINA BOGDANOVCI
\#&  OPCINSKO VIJECE




KLASA: 024-01/24-01/13                                                           

URBROJ: 2196-8-02-24-01
Bogdanovci, 27.02.2024. godine

Na temelju članka 6., stavka 2. i članka 10. Zakona o zaštiti od buke („Narodne novine„ broj 30/09, 55/13, 153/13, 41/16, 114/18 i 14/21) i članka 29. Statuta Općine Bogdanovci („Službeni vjesnik“ Vukovarsko-srijemske županije broj 04/21, 21/22) Općinsko vijeće Općine Bogdanovci, na 38. sjednici održanoj dana 27.02.2024. godine, donijelo je

ODLUKU

o dozvoljenom prekoračenju najviše dopuštene razine buke za vrijeme javnih

događanja i uporabi elektroakustičkih i akustičkih uređaja na otvorenom
 u objektima registriranim za obavljanje ugostiteljske djelatnosti 
na području Općine Bogdanovci
I. Opće odredbe

Članak 1.
1. Ovom Odlukom određuju se lokacije na području Općine Bogdanovci i najviše dopuštene razine buke tijekom održavanja javnih događanja, putovi za dolaženje i odlaženje sudionika javnih događanja, uporaba elektroakustičkih i akustičkih uređaja na otvorenom u objektima registriranim za obavljanje ugostiteljske djelatnosti, nadzor te druga pitanja s tim u vezi.

2. Objekti za obavljanje ugostiteljske djelatnosti razvrstani su u skupine temeljem članka 8. Zakona o ugostiteljskoj djelatnosti (NN 85/2015, 121/2016, 99/2018, 25/2019, 98/2019, 32/2020, 42/2020, 126/2021) na:
1. Hotele

2. Kampove

3. Ostale ugostiteljske objekte za smještaj

4. Restorane

5. Barove

6. Catering objekte

7. Objekte jednostavnih usluga

3. Ovom Odlukom određuje se dozvoljeno prekoračenje najviše dopuštene razine buke na području Općine Bogdanovci za objekte iz stavka 2. ovog članka.
Članak 2.
1. Javno događanje u smislu ove Odluke je javni skup i drugi oblik okupljanja radi organiziranja razonode, zabavnih i sportskih priredbi i drugih aktivnosti na otvorenom ili u zatvorenom prostoru za stanovništvo i goste, tijekom čega postoji mogućnost prekoračenja najviših dopuštenih razina buke propisanih pravilnikom kojim su propisane najviše dopuštene razine buke s obzirom na vrstu izvora buke, vrijeme i mjesto njezina nastanka, a kojeg donosi ministar nadležan za zdravstvo.
2. Putovi za dolaženje i odlaženje sudionika javnih događanja su svi pristupni prometni pravci, ulice i ceste za automobile i pješake do područja iz članka 4. ove Odluke, a koji nisu u to vrijeme propisno zatvoreni znakovima ili pod regulacijom prometa od strane ovlaštenih službenih osoba.
Članak 3.
1. Objekti na području Općine Bogdanovci u kojima se obavlja ugostiteljska djelatnost ili pružaju ugostiteljske usluge, a u kojima propisom kojim se uređuju minimalni uvjeti nije kao obveza predviđena glazba, može se u zatvorenom prostoru izvoditi samo glazba ugođaja najviše ekvivalentne razine 65 dB(A).
2. Objekti koji rade noću, u kojima se obavlja ugostiteljska djelatnost ili pružaju ugostiteljske usluge, a u kojima je propisom kojim se uređuju minimalni uvjeti predviđena glazba, dopušteno je izvoditi glazbu do razine buke najviše do razine LA,eq = 90 dB(A), srednje vršne razine LA,01 = 100 dB(A).
3. Buka sa audiovizualnih uređaja, žive glazbe, sustava ventilacije i/ili klimatizacije i ostalih izvora buke vezanih za objekt u kojima se obavlja ugostiteljska djelatnost ili pružaju ugostiteljske usluge, zajedno s stalnim ili povremenim zvučnim događajima (npr. otvaranje vrata) unutar objekta i na vanjskom prostoru koji se koristi za obavljanje djelatnosti, ne smije na vanjskom boravišnom prostoru najugroženijih boravišnih prostorija povećati postojeću rezidualnu ekvivalentnu razinu buke.

II. Javna događanja
Članak 4.
1. Dozvoljava se prekoračenje najviše dopuštene razine buke radi zadovoljavanja potreba održavanja javnih događanja na otvorenom ili u zatvorenom prostoru za stanovništvo i goste, na Javnim površinama za koje je Jedinstveni upravni odjel dao privremenu dozvolu za obavljanje djelatnosti, na području sva tri naselja Općine Bogdanovci.
2. Organizator javnog događanja dužan je najmanje 4 (četiri) dana prije održavanja javnog događanja o istome obavijestiti komunalnog redara Općine Bogdanovci i dobiti pisanu suglasnost Jedinstvenog upravnog odjela Općine Bogdanovci.

3. Mjerenje razine buke u slučaju prekoračenja provodi ovlaštena pravna osoba za mjerenje razine buke na trošak organizatora javnog okupljanja.

Članak 5.
1. Buka koja nastaje uslijed javnih događanja na lokacijama iz članka 4. za koje je Jedinstveni upravni odjel dao privremenu dozvolu za obavljanje djelatnosti ne smije prelaziti dopuštene granice.

2. Najviše dopuštena razina buke tijekom održavanja javnih događanja na lokacijama iz članka 4. ove Odluke iznosi 90 dB(A).
III. Uporaba elektroakustičkih i akustičkih uređaja na otvorenom u objektima registriranim za obavljanje ugostiteljske djelatnosti
Članak 6.
1. Uporaba elektroakustičkih i akustičkih uređaja na otvorenom u objektima registriranim za obavljanje ugostiteljske djelatnosti iz stavka 2. članka 1. ove Odluke dopuštena je najdulje do 24 sata.
2. Iznimno od stavka 1. ovog članka, u periodu od 01. svibnja do 30. rujna uporaba elektroakustičkih i akustičkih uređaja na otvorenom u objektima registriranim za obavljanje ugostiteljske djelatnosti iz stavka 2. članka 1. ove Odluke dopuštena je tijekom petka i subote do najdulje 01:00 h iza ponoći pod uvjetom da prekoračenje buke ne prelazi 80dB(A).
IV. Ostale odredbe

Članak 7.
1. Nadzor nad provedbom ove Odluke provodi komunalni redar Općine Bogdanovci.

2. Pri provedbi nadzora komunalno redarstvo ovlašteno je:

1. narediti akustična mjerenja,

2. narediti poduzimanje propisanih utvrđenih mjera za zaštitu od buke,

3. zabraniti uporabu izvora buke dok se ne poduzmu mjere zaštite od buke,

4. zabraniti obavljanje djelatnosti i ostalih aktivnosti koje zbog buke ometaju boravak,      odmor i noćni mir ako to nije moguće postići mjerom iz točke 2. ovog stavka,

5. predlagati pokretanje prekršajnog postupka,

6. naplaćivati kazne na mjestu počinjenja prekršaja.
Članak 8.
1. Novčanom kaznom od 150,00 eura kaznit će se za prekršaj pravna osoba ako prekrši odredbe ove Odluke.

2. Za prekršaj iz stavka 1. ovog članka kaznit će se i odgovorna fizička osoba u pravnoj

osobi novčanom kaznom od 150,00 eura.

3. Novčanom kaznom od 150,00 eura kaznit će se fizička osoba obrtnik i osoba koja obavlja samostalnu djelatnost koja prekrši odredbe ove Odluke.
Članak 9.
Ova Odluka stupa na snagu osmog dana od dana objave u „Službenom vjesniku“ Vukovarsko-srijemske županije.
                                                                                   Predsjednica Općinskog vijeća

                                                                           Anamarija Savić Bajac, bacc.admin.publ.   

